Olga Skorokhodova

Olga Ivanovna Skorokhodova, errusieraz:  Ольга Ивановна Скороходова, (Bilozerka, Errusiako Inperioa, 1911ko maiatzaren 24agreg./maiatzaren 11jul. - 1982ko maiatzaren 7a)  sobietar zientzialaria, terapeuta, irakaslea eta idazlea izan zen. Bost urterekin ikusmena eta entzumena galdu zituen meningitisaren ondorioz, eta SESBeko Pedagogia Zientzien Akademiako Minusbaliatuentzako Institutuan lan egin zuen, munduko gor- itsuen ikertzaile bakar gisa. Skorojodovak haur gor-itsuen hezkuntzaren eta irakaskuntzaren garapenari buruzko lan zientifikoak sortu zituen.

 Biografia 
Iturri batzuek Olga Skorojodovaren jaiotze datari buruzko informazio okerra adierazi zuten: batzuetan 1912 edo 1914koa zen. Hala ere, Elizaren erregistroen laburpenen arabera, hil ondoren aurkitu zirenak, 1911n jaio zen (juliotar egutegia).

Olga Skorojodova Bilozerkan jaio zen, Jersongo Gobernazioan (gaur egun Ukrainako Khersongo oblasta), nekazari familia pobre batean. Bere aita 1914an gerrara bidali zuten eta ez zen inoiz itzuli, eta bere ama apaiz batentzako neskame bezala lan egitera behartu zuten. Olga bost urte zituenean hasi zen entzumena galtzen, meningitis baten ondorioz. 1922an, bere ama hil ondoren, Odesako itsuentzako eskola batera bidali zuten.

1925ean, ia erabat mutu, Ivan A. Sokolianski irakasleak sortutako Kharkiveko haur gor-itsuentzako Eskola Klinikora iritsi zen Olga. Bere zaintzapean, Olgak hizketa berreskuratu zuen eta bere burua behatzeari buruzko oharrak hartzen hasi zen. 1947an, "Nola hautematen dudan inguratzen nauen mundua" liburua argitaratu zuen, publikoarengan interes handia piztu zuena. Literatur lan honek K. D. Ushynski saria jaso zuen. 1954an, liburua bigarren zati batekin osatu zen, "Inguratzen nauen mundua nola hautematen eta irudikatzen dudan" izenburupean argitaratua. K. D. Ushynsky saria jaso zuen berriro, eta hainbat hizkuntzatara itzuli zuten. 1972an "Nola jasotzen, irudikatzen eta ulertzen dut nire inguruko mundua" argitaratu zen, Sobietar Batasuneko Pedagogia Zientzien Akademiaren Saria irabaztera eraman zuena. 

1948an, Skorojodova ikertzaile bihurtu zen (geroago goi mailakoa), SESBeko Hezkuntza Zientzien Akademiako Minusbaliatuentzako Institutuan. Bertan, Olga Skorojodovak bere bizitzaren amaierara arte lan egin zuen.

Skorojodovak itsuak eta gorrak inguratzen dituen mundua nola hautematen duten arretaz dokumentatzen eman zuen bizitza: usaimenaren eta ukimenaren zentzumenen garapena, bibrazioena, tenperaturarena eta gustuarena, ikusmen eta soinu falta konpentsatzeko. Bere lana ikasketa gehigarrietarako oinarri izan da, eta ezintasun horiek dituzten pertsonen hezkuntza garatzen lagundu du.

 Sariak eta aintzatespenak 

 K. D. Ushynski saria. 
 Sobietar Batasuneko Pedagogia Zientzien Akademiaren Saria.
 2016an, Googlek Doodle berezi batekin ohoratu zuen bere errusiar hasierako orrian.
 2017an, Googleren Doodle batek ohoratu zuen Emakumearen Nazioarteko Egunean.
 Bere lan guztiagatik Laneko Bandera Gorriaren Ordena jaso zuen.

 Erreferentziak 

 Kanpo estekak 

 "Como percibo el mundo que me rodea: la extraordinaria experiencia de Olga Skorojodova, escritora ciega y sorda desde los cinco años"  El Correo de la UNESCO: munduari buruzko leiho irekia, XXVII, 3, 10-14, 1974
 Olga Skorojodova  Entziklopedia2 - thefreedictionary.com

Kategoria:Moskun hildakoak
Kategoria:Gor-itsuak
Kategoria:Sobietar Batasuneko zientzialariak
Kategoria:Emakume ikertzaileak
Kategoria:Hezitzaileak
Kategoria:Emakume zientzialariak
Kategoria:Emakume idazleak
Kategoria:Idazle itsuak
Kategoria:Idazle gorrak